קיאנו ריבס

קיאנו צ'ארלס ריבס (באנגלית: Keanu Charles Reeves; נולד ב-2 בספטמבר 1964) הוא שחקן קולנוע קנדי. נודע בעיקר בכיכובו בסדרת הסרטים "מטריקס" בתור ניאו, ובסדרת הסרטים "ג'ון וויק" בתור הדמות באותו השם. ריבס נולד בביירות שבלבנון לאם אנגלייה בשם פטרישיה טיילור, מעצבת תלבושות ואמנית במה, ולאב אמריקאי בשם סמואל נולן ריבס, גאולוג, ששהה במזרח התיכון לצורך עבודתו. משפחת אביו ממוצא ילידי-הוואי, סיני, פורטוגזי, אנגלי ואירי. בהיותו בן שנתיים עזב אביו את משפחתו ולא יצר כל קשר עם אשתו וילדיו מאז. לאחר הגירושים עברה המשפחה לניו יורק ואחר כך לקנדה כשהיה בן שבע וכך גדל בטורונטו. אמו התחתנה והתגרשה פעמיים נוספות. ניסיונו הראשון במשחק היה בתיאטרון. הוא שיחק במספר הצגות וזכה לביקורות טובות. בין לבין הופיע בכמה סרטים קנדיים ובסדרות טלוויזיה. תפקידו הראשון בקולנוע האמריקני היה בסרט "חתיך, חתיך" (1986). הופעתו הקטנה בסרט זה גרמה לו להבין שמקומו בקולנוע. הוא עבר להוליווד ומשם החלה הקריירה שלו לתפוס תאוצה. תפקידיו הראשונים היו בסרטי נעורים, להם לוהק לרוב בשל מראהו. כך הוא כיכב בסרטים כמו "שיגעון של נשף" ו"נקודת פריצה", בשלהי שנות השמונים ובתחילת שנות התשעים. הפריצה הגיעה כאשר כיכב בקומדיה "המסע המופלא של ביל וטד" (1989) בתור טד "תיאודור" לוגן. הסרט זכה להצלחה ופופולריות רבה, שהביאה לסרט המשך "מסע הכזבים של ביל וטד" ב-1991, וסדרה מצוירת שהוא דיבב. עוד סרט מצליח בו כיכב היה סרט הפולחן של גאס ואן סנט, "איידהו שלי" (1991). מאז הבינו מנהלי האולפנים את הפוטנציאל המסחרי שטמון בריבס, והחלו ללהק אותו לסרטים נוסחתיים, לרוב סרטים כמו שובר הקופות "ספיד", "תגובת שרשרת", "אהבה בין הכרמים", "ג'וני נמוניק" ו"להרגיש את מינסוטה". ב-1999 הופיע בתפקידו הידוע ביותר בסרט המדע הבדיוני "מטריקס" בתפקיד הגיבור ניאו. בהמשך חזר לתפקיד זה בשני הסרטים הנוספים בטרילוגיה, ״מטריקס רילודד״ ו״מטריקס רבולושנס״ ואף בסרט ההמשך לטרילוגיה, ״מטריקס: התחייה״, שצולם כ-20 שנה לאחר מכן ויצא לאקרנים בדצמבר 2021. בתחילת שנות האלפיים כיכב בסרטים "משחק חזק", "אהבה בחודש נובמבר", "באהבה אין חוקים", "קונסטנטין" (2004) "מצוץ מהאצבע" (2005), "סורק אפלה" ו"הבית באגם" (שניהם מ-2006). בשנת 2009 שיחק בקומדיה הרומנטית "חייה הפרטיים של פיפה". ב-2013 יצא סרטו הראשון כבמאי, "קרב עד הסוף", בו גם הופיע באחד התפקידים הראשיים. משנת 2014 הוא מככב בסדרת סרטי הפעולה "ג'ון וויק". ב-2015 שיחק בסרט האימה "דפיקה בדלת". בתערוכת E3 של 2019 הודיע כי ישחק תפקיד במשחק Cyberpunk 2077 של חברת CD Projekt RED. המשחק יצא לשוק בדצמבר 2020. ב-31 בינואר 2005 זכה לכוכב בשדרת הכוכבים של הוליווד. בשנת 2022 נכלל ברשימת טיים 100. ב-1998 החל זוגיות עם השחקנית האמריקאית ג'ניפר סיים (אנ'), והיא אף נכנסה להריון ממנו, אולם ב-24 בדצמבר 1999 חוו לידה שקטה. לאחר מספר שבועות הם נפרדו. ב-2 באפריל 2001 נסעה סיים לבדה בלוס אנג'לס, התהפכה עם רכבה ונהרגה במקום. בעקבות כך, ריבס לקח פסק זמן מעבודתו. ב-2009 הכיר ריבס את האמנית אלכסנדרה גרנט (אנ'), והם שיתפו פעולה בשני ספרים. בנובמבר 2019 הודיעו רשמית כי הם זוג. ריבס הכחיש את השמועות על היותו בודהיסט או אתאיסט, ומגדיר עצמו כ"רוחני". ריבס ידוע באורח חייו הצנוע יחסית לכוכב הוליוודי, אשר בא לידי ביטוי בין היתר בנסיעותיו בתחבורה ציבורית. בנוסף לאזרחותו הקנדית ריבס מחזיק בגרין קארד אמריקאי. "מרחפת" (1986) "גווייה על שפת הנהר" (1986) "חתיך, חתיך" (1986) "תינוקות בארץ הצעצועים" (1986) - סרט טלוויזיה "ניגון לנצח" (1988) "הנסיך מפנסילבניה" (1988) "שיגעון של נשף" (1988) "יחסים מסוכנים" (1988) "המסע המופלא של ביל וטד" (1989) "הורים במשרה מלאה" (1989) "אני מת עלייך" (1990) "הדודה ג'וליה והכתבן" (1990) "נקודת פריצה" (1991) "מסע הכזבים של ביל וטד" (1991) "איידהו שלי" (1991) "דרקולה" (1992) "מהומה רבה על לא דבר" (1993) "בודהה קטן" (1993) "לאהוב ולהתגבר" (1993) "מעוותים" (1993) "גם לבוקרות יש רגעים קודרים" (1993) "ספיד" (1994) "ג'וני נמוניק" (1995) "אהבה בין הכרמים" (1995) "תגובת שרשרת" (1996) "להרגיש את מינסוטה" (1996) "הפעם האחרונה בה ביצעתי התאבדות" (1997) "מלכודת לפרקליט" (1997) "מטריקס" (1999) "המחליפים" (2000) "המעקב" (2000) "רואה בקלפים" (2000) "אהבה בחודש נובמבר" (2001) "משחק חזק" (2001) "מטריקס רילודד" (2003) "אנימטריקס" (2003) - דיבוב "מטריקס רבולושנס" (2003) "באהבה אין חוקים" (2003) "קונסטנטין" (2005) "מצוץ מהאצבע" (2005) "אלי פארקר" (2005) "הבית באגם" (2006) "סורק באפלה" (2006) "מלכי הרחוב" (2008) "כשהעולם עמד מלכת" (2008) "חייה הפרטיים של פיפה לי" (2009) "הפשע של הנרי" (2010) "Generation Um..." (ב-2012) "קרב עד הסוף" (2013) - גם במאי "47 רונין" (2013) "ג'ון וויק" (2014) "דפיקה בדלת" (2015) "חשופה" (2016) "קיאנו" (2016) - דיבוב "דוגמניות ושדים" (2016) "חברה רעה" (2016) "כל האמת" (2016) "עד העצם" (2017) "ג'ון וויק 2" (2017) "התרחשות של מידות מונומנטליות" (2017) "SPF-18" (ב-2017) "סיביר" (2018) "היעד... חתונה"‏ (2018) "משוכפלים" (2018) "אם זו אהבה" (2019) "ג'ון וויק 3" (2019) "צעצוע של סיפור 4" (2019) - דיבוב "בובספוג הסרט: מבצע הצלה" (2020) - דיבוב "ביל וטד בקצב המוזיקה״ (2020) "מטריקס: התחייה" (2021) "ליגת DC סופר-פטס" (2022) - דיבוב "ג'ון וויק 4" (2023) "סוניק - הסרט 3" (2024) - דיבוב "ג'ון וויק מציג: בלרינה"‏ (2025) Outcome‏ (TBA) Good Fortune (יפורסם בהמשך) חום הלילה (1985) עולמו המופלא של דיסני (1986) ניסוי זמנים (1987) תיאטרון אמריקאי (1989) המופע של טרייסי אולמן (1989) ההרפתקה המצוינת של ביל וטד (1990) - דיבוב קלה להרכבה (2012-2009) Swedish Dicks‏ (2018-2016) Enter the Matrix‏ (2003) Cyberpunk 2077‏ (2020) מדיה וקבצים בנושא קיאנו ריבס בוויקישיתוף קיאנו ריבס, ברשת החברתית Goodreads קיאנו ריבס, במסד הנתונים הקולנועיים IMDb (באנגלית) קיאנו ריבס, באתר "אידיבי", מאגר הידע העברי לקולנוע ישראלי ועולמי קיאנו ריבס, באתר AllMovie (באנגלית) קיאנו ריבס, באתר Rotten Tomatoes (באנגלית) קיאנו ריבס, באתר Box Office Mojo (באנגלית) קיאנו ריבס, באתר Metacritic (באנגלית) קיאנו ריבס, במסד הנתונים הקולנועיים KinoPoisk (ברוסית) קיאנו ריבס, באתר Last.fm (באנגלית) קיאנו ריבס, באתר AllMusic (באנגלית) קיאנו ריבס, באתר MusicBrainz (באנגלית) קיאנו ריבס, באתר Discogs (באנגלית) קיאנו ריבס, באתר Genius קיאנו ריבס, באתר בילבורד (באנגלית) רון פודכלבניק, נותן ספיד, באתר ynet, 24 בדצמבר 2008 אמיר קמינר, קיאנו ריבס: "אמנויות לחימה זה כמו תפילה", באתר ynet, 17 בספטמבר 2013 יעל ברנר, קיאנו ריבס: המטריקס מעולם לא הכשיל אותי, באתר ynet, 22 באוקטובר 2014 אורי קליין, קיאנו ריווס הוא שחקן גדול מכפי שנדמה. כן, מה ששמעתם, באתר הארץ, 5 בנובמבר 2014 דודי כספי, ‏ניאו-מן, באתר ‏מאקו‏, 16 בפברואר 2017 אינה טוקר, קיאנו ריבס - השחקן המצליח שכולם אוהבים לשנוא, באתר ynet, 31 באוגוסט 2018 לורה הולסון, הניו יורק טיימס, מה יש בקיאנו ריבס שגורם לכולם להתאהב בו?, באתר הארץ, 9 ביולי 2019 ניו יורק טיימס, הגיבור בן האלמוות שהגה קיאנו ריבס נהפך לספר, באתר הארץ, 11 באוגוסט 2024 ענבל חייט, כי אנו אוהבים אותו: קיאנו ריבס חוגג 60 - ואלו העובדות שלא ידעתם עליו, באתר ישראל היום, 2 בספטמבר 2024 יונתן עמירן, ‏מבדיחה לאחד הסלבריטיז האהובים בהוליווד: קיאנו ריבס בן 60, באתר "Time Out ישראל", 2 בספטמבר 2024 בנימין טוביאס, קיאנו ריבס לא הצליח כי הוא שחקן טוב - אלא כי הוא האנושי והפגיע מכולם, באתר ynet, 3 בספטמבר 2024 Keanu Reeves Showed Up at E3 to Say He's in Cyberpunk 2077, מתוך מגזין Wired, פורסם ב-10 ביוני 2019 Keanu Reeves: The 100 Most Influential People of 2022, Time (באנגלית) "Keanu Reeves". TV Review. בנובמבר 1997. {{cite web}}: (עזרה) Stern, Marlow (13 בספטמבר 2013). "Keanu Reeves on 'Man of Tai Chi', 'Bill & Ted', & 'Point Break'". The Daily Beast (UK). {{cite web}}: (עזרה) Rebecca Rubin, Keke Palmer Joins Keanu Reeves, Seth Rogen in Aziz Ansari’s ‘Good Fortune’, Variety, ‏2024-01-30 (באנגלית אמריקאית)